Diari Oficial de la Generalitat Valenciana


Sumari del DOGV 9217, del 17-11-2021 (2021/11251)

RESOLUCIÓ de 9 de novembre de 2021, de la Conselleria d'Hisenda i Model Econòmic per la qual s'autoritza una generació de crèdits per ingressos finalistes procedents del Ministeri d'Educació i Formació Professional en el marc del Pla de recuperació, transformació i resiliència del Govern d'Espanya, per un import de 2.935.111,81 euros. Expedient 09.021/21-166.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9217

Data del DOGV
:   17-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11899


Data del document
:   09-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de novembre de 2021, de la Conselleria d'Hisenda i Model Econòmic per la qual s'autoritza una generació de crèdits per ingressos finalistes procedents del Ministeri d'Educació i Formació Professional en el marc del Pla de recuperació, transformació i resiliència del Govern d'Espanya, per un import de 2.935.111,81 euros. Expedient 09.021/21-166. [2021/11218]  
  
La Conferència Sectorial d'Educació, de juliol de 2021, va aprovar la distribució territorial i els criteris de repartiment dels crèdits gestionats per les comunitats autònomes destinats a:  
  
- El Programa per a la digitalització del sistema educatiu, en l'exercici pressupostari 2021, en el marc del component 19 Pla nacional de capacitats digitals del Mecanisme de Recuperació i Resiliència (MRR), per import de 544.358.862 euros, corresponent a la Comunitat Valenciana 180.857.525 euros, dels quals s'assigna a l'Actuació 3, la quantia d'1.980.496 euros destinada a la formació, capacitació tècnica i suport al professorat dels centres amb aules digitals en el curs 2021-2022.  
  
- El Programa per a la millora de la competència digital educativa #CompDigEdu, en l'exercici pressupostari 2021, en el marc del component 19 Pla nacional de capacitats digitals del Mecanisme de Recuperació i Resiliència (MRR), per import d'82.205.483 euros, corresponent a la Comunitat Valenciana, un import d'1.222.054 euros en l'exercici 2021 per a la gestió del Pla digital dels centres educatius i a la formació en competència digital docent.  
- El Programa de creació d'unitats d'acompanyament i orientació personal i familiar de l'alumnat especialment vulnerable, en els serveis educatius o psicopedagògics situats en zones i districtes escolars, en l'exercici pressupostari 2021, en el marc del component 21, Modernització i digitalització dels sistemes educatius, inclosa l'educació primerenca de 0-3 anys, del Mecanisme de Recuperació i Resiliència (MRR), per import de 60.315.218 euros, corresponent a la Comunitat Valenciana, un import de 2.999.804 euros en l'exercici 2021, per a facilitar el suport a l'alumnat amb dificultats per a satisfer les exigències de l'educació formal i acompanyar-los en les seues trajectòries educatives.  
  
Per tractar-se d'ingressos no previstos, la Conselleria d'Educació, Cultura i Esport proposa generar crèdits per import de 2.935.111,81 euros, com a part d'aquestes assignacions que pot executar-se en l'exercici 2021, concretament 2.863.312,21 euros en el capítol I per a finançar els costos socials per a la contractació de personal, i 71.799,60 euros, per a indemnitzacions per la comissió de serveis per a dur a terme actuacions dels diferents programes.  
Atesa la regulació tant europea com estatal, relativa a la gestió, comptabilització i obligacions d'informació de les mesures i projectes finançades pel Mecanisme Recuperació i Resiliència en el Pla en recuperació transformació i resiliència i per a la identificació i seguiment d'aquestes, pel Decret llei 6/2021 i instruccions posteriors, en l'àmbit de la Generalitat, s'han establit una comptabilització diferenciada dels recursos pressupostaris destinats a la seua execució, habilitant-se programes pressupostaris específics, així com estructures orgàniques diferenciades, en un servei 99 denominat Mecanisme de Recuperació i Resiliència en cada conselleria o secció pressupostària i centres de despesa codificats amb la identificació el component i la inversió. La proposta de generació planteja l'habilitació de l'estructura orgànica i programes específics d'acord amb aquestes normes.  
A aquest efecte, i en virtut del que es disposa en l'article 19 del Decret llei 6/2021, del Consell; en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic resol:  
  
  
Primer  
Autoritzar la inclusió de les aplicacions pressupostàries següents:  
Aplicació  
30.68.15.2591  
09.21.68.1784  
  
  
adscrites a la Conselleria d'Educació, Cultura i Esport, que són: secció 09, Educació, Cultura i Esport; servei 99, Mecanisme de recuperació i resiliència, centre gestor 99, Mecanisme de recuperació i resiliència; i centres de despeses 1912, Transformació digital de l'educació, i 2113, Creació d'unitats d'acompanyament i orientació personal i familiar de l'alumnat educativament vulnerable.  
  
  
Segon  
Autoritzar la inclusió d'un nou programa pressupostari 422.99, MRR. Educació i Formació Professional, en la nova aplicació pressupostària 09.99.99, amb les fitxes d'informació i detall del pressupost que figuren com a annex.  
  
Tercer  
Autoritzar una generació de crèdit en el pressupost d'ingressos en l'aplicació pressupostària 401.90, «Transferència de l'Estat. MRR», per import de 2.935.111,81 euros.  
  
Quart  
Autoritzar una generació de crèdit en el pressupost de despeses en les aplicacions i pels imports que es detallen a continuació:  
  
Aplicació Import  
68.34.03.3253.763.25.9 1.824.300,37  
21.16.07.5462.564.66.4 71.799,60  
71.77.35.2297.152.50.4 1.039.011,84  
Total increments 2.935.111,81  
  
  
Cinqué  
A conseqüència dels imports generats, s'inclouen en l'FP3 del programa 422,99 les dades relatives a l'aplicació d'ingressos 401.90, que queden establits en els termes següents:  
  
Codi. Ingrés Origen/Destinació del finançament Cap. Import  
401.90 Transferència de l'Estat. MRR 2.935.111,81  
 Pla nacional de competències digitals. EcoDigEdu Actuació 3 1 641.746,37  
 Pla nacional de competències digitals. EcoDigEdu Actuació 3 2 32.299,60  
 Pla nacional de competències digitals. CompDigEdu 1 1.182.554,00  
 Pla nacional de competències digitals. CompDigEdu 2 39.500,00  
 Modernització i digitalització del sistema educatiu, inclosa l'educació primerenca de 0 a 3 anys. 1 1.039.011,84  
  
  
València, 9 de novembre de 2021.- El conseller d'Hisenda i Model Econòmic: Vicent Soler i Marco.